C 152/182
EL
Επίσημη Εφημερίδα της Ευρωπαϊκής Ένωσης
6.4.2022
1.6.
Η ΕΟΚΕ προτρέπει την Ευρωπαϊκή Ένωση να βοηθήσει τις λιγότερο ανεπτυγμένες χώρες να βελτιώσουν τις τεχνολογικές ικανότητές τους, ώστε να αποφευχθεί ο κίνδυνος καταστρατήγησης του ΜΣΠΑ. 1.7.
Η ορθή επαλήθευση των πραγματικών εκπομπών που ενσωματώνονται στα εισαγόμενα προϊόντα θα είναι καίριας σημασίας για τη δίκαιη ανάπτυξη του ΜΣΠΑ.
Η ΕΟΚΕ συνιστά στην Επιτροπή να υποβάλει συγκεκριμένα αιτήματα στους εξουσιοδοτημένους φορείς επαλήθευσης.
1.8. Η ΕΟΚΕ επισημαίνει την ανάγκη για ένα ισχυρό βιομηχανικό αποτύπωμα στην Ευρώπη, το οποίο θα είναι πλήρως ανταγωνιστικό και υπεύθυνο ως προς το κλίμα.
1.9. Ταυτόχρονα με τη νομοθετική διαδικασία, ζητείται από την Επιτροπή να εκπονήσει μελέτη επιπτώσεων σχετικά με τις πιθανές επιπτώσεις του ΜΣΠΑ στο σύνολο της αλυσίδας αξίας, ως συνέπεια της εφαρμογής του. 1.10.
Η καθιέρωση του ΜΣΠΑ θα επιφέρει σημαντικές αλλαγές στο παγκόσμιο σύστημα συναλλαγών.
Η ΕΕ πρέπει να λάβει όλα τα αναγκαία μέτρα προκειμένου να διασφαλίσει ότι ο ΜΣΠΑ δεν θα οδηγήσει σε αύξηση των εκπομπών αερίων του θερμοκηπίου σε άλλα μέρη του κόσμου, με αποτέλεσμα το ενδεχόμενο πρόσθετης αύξησης των παγκόσμιων εκπομπών.
Ο ΜΣΠΑ δεν πρέπει σε καμία περίπτωση να οδηγήσει στην αποβιομηχάνιση της ΕΕ.
Η ΕΕ πρέπει να εξισορροπήσει την κλιματική της φιλοδοξία με το γεγονός ότι η μείωση των εκπομπών αερίων του θερμοκηπίου αποτελεί παγκόσμιο ζήτημα. 1.11.
Η πολιτική διάσταση του ΜΣΠΑ δεν έχει επισημανθεί επαρκώς.
Οι τελικές αποφάσεις σχετικά με τον ΜΣΠΑ θα βασίζονται σε μεγάλο βαθμό όχι μόνο στις συζητήσεις εντός της ΕΕ, αλλά και στις διαπραγματεύσεις που θα είναι αναγκαίο να πραγματοποιηθούν με τους εμπορικούς εταίρους για την επίτευξη συμφωνίας σχετικά με το αποτέλεσμα και την αποφυγή εμπορικών συγκρούσεων.
1.12. Η ΕΟΚΕ έχει την εύλογη προσδοκία ότι ένα λειτουργικό σύστημα του ΜΣΠΑ θα ενδυναμώσει την απασχόληση σε επιχειρήσεις και κλάδους πρώην υψηλής έντασης εκπομπών CO2 που έχουν μετασχηματιστεί και εφαρμόζουν φιλικές πλέον προς το κλίμα πρακτικές.
Ωστόσο, προειδοποιεί επίσης για τον κίνδυνο αποτυχίας του ΜΣΠΑ, σε συνδυασμό με το σύστημα εμπορίας δικαιωμάτων εκπομπών αερίων θερμοκηπίου (ΣΕΔΕ).
Η πλήρης κατάργηση της δωρεάν κατανομής δικαιωμάτων εκπομπών με την καθιέρωση του ΜΣΠΑ θα μπορούσε να οδηγήσει σε σημαντικές απώλειες θέσεων εργασίας στην ΕΕ. 1.13. Ο ΜΣΠΑ θα στηρίξει τόσο τη φιλοδοξία της ΕΕ για το κλίμα όσο και ένα ισχυρότερο μελλοντικό βιομηχανικό αποτύπωμα στην Ευρώπη.
Προφανείς κίνδυνοι, όπως δυσκολίες στην επαλήθευση των παρεχόμενων πληροφοριών σχετικά με τις εκπομπές CO2 από τρίτες χώρες και πιθανή καταστρατήγηση, πρέπει να λαμβάνονται υπόψη στην εφαρμογή του ΜΣΠΑ, κατά τη διάρκεια της μεταβατικής περιόδου αλλά και μετά από αυτήν.
2.
Κύρια σημεία της πρότασης της Ευρωπαϊκής Επιτροπής 2.1.
Στις 14 Ιουλίου, η Επιτροπή δημοσίευσε τη δέσμη μέτρων «Προσαρμογή στον στόχο του 55 %: υλοποίηση του στόχου της ΕΕ για το κλίμα με ορίζοντα το 2030 στην πορεία προς την κλιματική ουδετερότητα» (1).
Αυτή η δέσμη μέτρων περιλαμβάνει πρόταση για τον μηχανισμό συνοριακής προσαρμογής άνθρακα (ΜΣΠΑ) (2), η οποία συνδέεται στενά με την αναθεώρηση της οδηγίας για το σύστημα εμπορίας δικαιωμάτων εκπομπών αερίων θερμοκηπίου (ΣΕΔΕ) (3).
Η ίδια η δέσμη μέτρων «Προσαρμογή στον στόχο του 55 %» αποτελεί απόρροια της ανακοίνωσης για την Ευρωπαϊκή Πράσινη Συμφωνία (4), η οποία παρουσιάστηκε στις 15 Δεκεμβρίου 2019. 2.2.
Η πρόταση προβλέπει την εφαρμογή ενός «πλασματικού ΣΕΔΕ» στις εισαγωγές αρκετών βιομηχανικών προϊόντων και ηλεκτρικής ενέργειας.
Οι τομείς που καλύπτονται κατά την πρώτη φάση είναι οι εξής: τσιμέντο, χάλυβας, λιπάσματα, αλουμίνιο και ηλεκτρική ενέργεια. 2.3.
Για τα υλικά με εντατικότερη επεξεργασία επόμενου σταδίου, η πρόταση περιλαμβάνει ήδη πολλά προϊόντα επόμενου σταδίου.
Ωστόσο, γίνεται αναφορά σε «σύνθετα προϊόντα» που θα μπορούσαν να διευρύνουν το πεδίο εφαρμογής της πρότασης.
2.4.
(1) (2) (3) (4)
Το διοικητικό βάρος του ΜΣΠΑ φέρει η Επιτροπή, τα κράτη μέλη και οι εισαγωγείς στην αγορά της ΕΕ.
COM(2021) COM(2021) COM(2021) COM(2019)
550 564 551 640
final. final. final. final.